|  |  |
| --- | --- |
|  |  |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL KAUNO MIESTO SAVIVALDYBĖS ADMINISTRACIJOS DIREKTORIAUS 2011 M. GRUODŽIO 12 D. ĮSAKYMO NR. A-4653 „DĖL KAUNO MIESTO SAVIVALDYBĖS ADMINISTRACIJOS SUPAPRASTINTŲ VIEŠŲJŲ PIRKIMŲ TAISYKLIŲ TVIRTINIMO“ PAKEITIMO** |
| 2015 m. sausio 7 d. Nr. A-31 |
| Kaunas |

1. P a k e i č i u Kauno miesto savivaldybės administracijos supaprastintų viešųjų pirkimų taisykles, patvirtintas Kauno miesto savivaldybės administracijos direktoriaus 2011 m. gruodžio 12 d. įsakymu Nr. A-4653 „Dėl Kauno miesto savivaldybės administracijos supaprastintų viešųjų pirkimų taisyklių tvirtinimo“:

1.1. Pakeičiu 9 punktą ir jį išdėstau taip:

„9. Taisyklėse vartojamos sąvokos:

9.1. **Alternatyvus pasiūlymas** – pasiūlymas, kuriame siūlomos kitokios, negu yra nustatyta pirkimo dokumentuose, pirkimo objekto charakteristikos arba pirkimo sąlygos.

9.2. **Apklausa** – supaprastinto pirkimo būdas, kai perkančioji organizacija raštu arba žodžiu kviečia tiekėjus pateikti pasiūlymus ir perka prekes, paslaugas ar darbus iš mažiausią kainą pasiūliusio ar ekonomiškiausią pasiūlymą pateikusio tiekėjo.

9.3. **Aprašomasis dokumentas** – vykdant pirkimą supaprastinto konkurencinio dialogo būdu tiekėjams pateikiamas techninėms specifikacijoms analogiškas dokumentas, kuriame pirkimo objekto savybės apibūdinamos labiau aprašomuoju būdu nei įprastinėse techninėse specifikacijose. Aprašomajame dokumente gali būti pateikiamos ir teisinės, administracinės, sutartinės ar kitokios sąlygos, susijusios su konkurencinio dialogo vykdymu.

9.4. **Centrinė perkančioji organizacija** – Viešųjų pirkimų įstatymo 4 straipsnio 1 dalies 1, 2 ir 3 punktuose nurodyta perkančioji organizacija, kuri įsigyja prekes ir (ar) paslaugas, skirtas perkančiosioms organizacijoms, arba atlieka prekių, paslaugų ar darbų, skirtų perkančiosioms organizacijoms, pirkimų procedūras arba sudaro preliminariąsias sutartis.

9.5. **Kvalifikacijos patikrinimas** – procedūra, kurios metu tikrinama, ar tiekėjai atitinka pirkimo dokumentuose nurodytus minimalius kvalifikacijos reikalavimus.

9.6. **Kvalifikacinė atranka** – pirkimo procedūra, kurios metu perkančioji organizacija pagal pirkimo dokumentuose nustatytus kvalifikacijos kriterijus atrenka kandidatus, kviestinus dalyvauti tolesnėse pirkimo procedūrose.

9.7. **Mažos vertės viešasis pirkimas** (toliau – mažos vertės pirkimas) – supaprastintas pirkimas, kai yra bent viena iš šių sąlygų:

9.7.1. prekių ar paslaugų pirkimo vertė yra mažesnė kaip 58 000 eurų (be pridėtinės vertės mokesčio (toliau – PVM), o darbų pirkimo vertė mažesnė kaip 145 000 eurų (be PVM);

9.7.2. perkamos panašios prekės, paslaugos ar perkami darbai dėl to paties objekto yra suskirstyti į atskiras dalis, kurių kiekvienai numatoma sudaryti atskirą pirkimo sutartį (sutartis), jeigu bendra šių sutarčių vertė yra ne didesnė kaip 10 procentų prekių ar paslaugų supaprastintų pirkimų to paties tipo sutarčių vertės ir mažesnė kaip 58 000 eurų (be PVM), o perkant darbus – ne didesnė kaip 1,5 procento to paties objekto supaprastinto pirkimo vertės ir mažesnė kaip 145 000 eurų (be PVM).

9.8. **Numatomo pirkimo** **vertė** (toliau – pirkimo vertė) – perkančiosios organizacijos numatomos sudaryti pirkimosutarties vertė, apskaičiuota vadovaujantis Viešųjų pirkimų įstatymo 9 straipsniu ir Numatomo viešojo pirkimo vertės nustatymo metodika, patvirtinta Viešųjų pirkimų tarnybos prie Lietuvos Respublikos Vyriausybės direktoriaus 2003 m. vasario 26 d. įsakymu Nr. 1S-26 „Dėl Numatomo viešojo pirkimo vertės skaičiavimo metodikos patvirtinimo (toliau – Numatomo viešojo pirkimo vertės nustatymo metodika). Numatomo pirkimo vertė skaičiuojama imant visą mokėtiną sumą be PVM, įskaitant visas pirkimo sutarties pasirinkimo ir atnaujinimo galimybes.

9.9. **Pasiūlymas** – tiekėjo raštu pateiktų dokumentų ir elektroninėmis priemonėmis pateiktų duomenųvisuma ar žodžiu pateiktas siūlymastiekti prekes, teikti paslaugas ar atlikti darbus pagal perkančiosios organizacijos nustatytas pirkimo sąlygas.

9.10. **Pirkimo dokumentai** – perkančiosios organizacijos raštu pateikiami tiekėjams dokumentai ir elektroninėmis priemonėmis pateikti duomenys, apibūdinantys perkamą objektą ir pirkimo sąlygas: skelbimas, kvietimas, techninė specifikacija, aprašomieji dokumentai, pirkimo sutarties projektas, kiti dokumentai ir dokumentų paaiškinimai (patikslinimai).

9.11. **Pirkimo iniciatorius** – perkančiosios organizacijos padalinys, kuris nurodė poreikį įsigyti reikalingas prekes, paslaugas arba darbus.

9.12. **Pirkimo organizatorius** – perkančiosios organizacijos vadovo įsakymu paskirtas perkančiosios organizacijos valstybės tarnautojas ar darbuotojas, dirbantis pagal darbo sutartį (toliau – darbuotojas), kuris Taisyklių nustatyta tvarka organizuoja ir atlieka mažos vertės pirkimus ir 1 500 eurų pirkimo sutarties vertės neviršijančius perkančiosios organizacijos darbuotojų mokymo paslaugų supaprastintus pirkimus (toliau – supaprastinti mokymo paslaugų pirkimai).

9.13. **Pirkimo sutarties sudarymo atidėjimo terminas** (toliau – atidėjimo terminas) – 15 dienų laikotarpis, kuris prasideda nuo pranešimo apie sprendimą sudaryti pirkimo sutartį išsiuntimo iš perkančiosios organizacijos suinteresuotiems kandidatams ir suinteresuotiems dalyviams dienos ir kurio metu negali būti sudaroma pirkimo sutartis.

9.14. **Pirkimų apskaitą tvarkantis asmuo** − perkančiosios organizacijos Viešųjų pirkimų ir koncesijų skyriaus darbuotojas, apskaičiuojantis pirkimo vertę, tvarkantis pirkimų apskaitą.

9.15. **Perkančiosios organizacijos padalinio viešojo pirkimo komisija** (toliau – Padalinio viešojo pirkimo komisija) − perkančiosios organizacijos vadovo įsakymu, vadovaujantis Viešųjų pirkimų įstatymo 16 straipsniu, sudaryta komisija, kuri Taisyklių nustatyta tvarka organizuoja ir atlieka perkančiosios organizacijos padalinio mažos vertės pirkimus.

9.16. **Perkančiosios organizacijos padalinio darbuotojas, atsakingas už mažos vertės pirkimų skelbimą Centrinėje viešųjų pirkimų informacinėje sistemoje –** perkančiosios organizacijos padalinio, inicijavusio pirkimą arba perkančiosios organizacijos vadovo sprendimu atliekančio pirkimą, vadovo įsakymu paskirtas padalinio darbuotojas, kuris Taisyklių nustatyta tvarka skelbia skelbimus ir informaciją apie mažos vertės pirkimus ir informaciją apie supaprastintus mokymo paslaugų pirkimus, kuriuos atlieka Padalinio viešojo pirkimo komisija (pirkimo organizatorius).

9.17. **Perkančiosios organizacijos padalinio darbuotojas, atsakingas už įvykdytos ar nutrauktos pirkimo sutarties (preliminariosios sutarties) ataskaitos pateikimą –** perkančiosios organizacijos padalinio, inicijavusio pirkimą, vadovo įsakymu paskirtas padalinio darbuotojas, kuris rengiakiekvienos įvykdytos ar nutrauktos pirkimo sutarties (preliminariosios sutarties), išskyrus sutartį, sudarytą atlikus mažos vertės pirkimą, ataskaitą ir ją pateikia Viešųjų pirkimų tarnybai.

9.18. **Raštu** reiškia bet kokią informacijos išraišką žodžiais arba skaičiais, kurią galima perskaityti, atgaminti ir perduoti. Šis terminas apima ir elektroninėmis priemonėmis perduotą ir saugomą informaciją.

9.19. **Rinkos tyrimas** – kokybinės ir kiekybinės informacijos apie realių ir potencialių prekių, paslaugų ir darbų pasiūlą (tiekėjus, jų tiekiamas prekes, teikiamas paslaugas ir atliekamus darbus, užimamą rinkos dalį, kainas ir pan.) rinkimas, analizė ir apibendrintų išvadų rengimas, skirtas sprendimams, susijusiems su pirkimais, priimti.

9.20. **Suinteresuotas dalyvis** – bet kuris dalyvis, išskyrus dalyvį, kuris galutinai pašalintas iš pirkimo procedūros, t. y. jam pranešta apie pasiūlymo atmetimą, ir kurio pašalinimas dėl praleisto senaties termino negali būti ginčijamas arba dėl kurio pašalinimo pagrįstumo yra įsiteisėjęs teismo sprendimas.

9.21. **Suinteresuotas kandidatas** – bet kuris kandidatas, išskyrus kandidatą, kuriam perkančioji organizacija pranešė apie jo paraiškos atmetimą iki pranešimo apie sprendimą sudaryti pirkimo sutartį išsiuntimo suinteresuotiems dalyviams.

9.22. **Supaprastintas atviras konkursas** –supaprastinto pirkimo būdas, kai kiekvienas suinteresuotas tiekėjas gali pateikti pasiūlymą.

9.23. **Supaprastintas ribotas konkursas** – supaprastinto pirkimo būdas,kaiparaiškas dalyvauti konkurse gali pateikti visi norintys konkurse dalyvauti tiekėjai, opasiūlymus konkursui – tik perkančiosios organizacijos pakviesti tiekėjai.

9.24. **Supaprastintos skelbiamos derybos** – supaprastinto pirkimo būdas, kai paraiškas dalyvauti derybose gali pateikti visi tiekėjai, o perkančioji organizacija su visais ar atrinktais tiekėjais derasi dėl pirkimo sutarties sąlygų.

9.25. **Supaprastintas konkurencinis dialogas** – supaprastinto pirkimo būdas, kai kiekvienas tiekėjas gali pateikti paraišką dalyvauti pirkimo procedūrose ir perkančioji organizacija veda dialogą su atrinktais kandidatais, norėdama atrinktivieną ar keletą tinkamų, jos reikalavimus atitinkančių alternatyvių sprendinių*,* kurių pagrindu pasirinktus kandidatus kviečia pateikti pasiūlymus.

9.26. **Supaprastintas projekto konkursas** – supaprastinto pirkimo būdas, kai perkančiajai organizacijai suteikiama galimybė įsigyti konkursui pateiktą ir vertinimo komisijos (žiuri) išrinktą planą ar projektą (teritorijų planavimo, architektūros, inžinerijos, duomenų apdorojimo, meniniu ar kultūriniu požiūriu sudėtingų ar panašaus pobūdžio paslaugų). Konkurso dalyviams gali būti skiriami prizai ar piniginės išmokos, kurios kompensuotų bent dalį išlaidų, patirtų rengiant pasiūlymus, siekiant paskatinti kuo daugiau dalyvių pateikti kokybiškus pasiūlymus.

9.27. **Viešojo pirkimo komisija** (toliau – Komisija) ­– perkančiosios organizacijos vadovo įsakymu, vadovaujantis Viešųjų pirkimų įstatymo 16 straipsniu, sudaryta komisija, kuri Taisyklių nustatyta tvarka organizuoja ir atlieka perkančiosios organizacijos supaprastintus pirkimus, įskaitant ir supaprastintus mokymo paslaugų pirkimus, kuriuos gali atlikti pirkimo organizatorius. Paprastai supaprastintus pirkimus atlieka nuolatinė Komisija, tačiau atskirais atvejais gali, o atliekant supaprastintą projekto konkursą turi būti sudaroma Komisija konkrečiam pirkimui atlikti. Tokia Komisija veikia, kol atlieka pirkimą.“

1.2. Pakeičiu 17 punktą ir jį išdėstau taip:

„17. Prieš rengdamas pirkimo dokumentus pirkimo iniciatorius turi parengti raštu ir FVAS Pirkimų valdymo modulyje motyvuotą siūlymą perkančiosios organizacijos vadovui dėl pirkimo organizavimo (atlikimo). Šiame rašte turi būti informacija apie asignavimus, skiriamus šiam pirkimui (planuojamos ar turimos) lėšos, jų šaltinis, maksimali šio pirkimo vertė), pirkimo objekto apibūdinimas, pageidaujama pirkimo sutarties trukmė su galimais pratęsimais. Jei nenumatoma pirkti iš centrinės perkančiosios organizacijos ar per ją, nes centrinės perkančiosios organizacijos kataloge nėra prekių, paslaugų ar darbų, atitinkančių perkančiosios organizacijos poreikius, ar perkančioji organizacija gali jų pirkimą atlikti efektyvesniu būdu racionaliai naudodama tam skirtas lėšas, privaloma motyvuoti sprendimą neatlikti prekių, paslaugų ar darbų pirkimo iš centrinės perkančiosios organizacijos ar per ją ir pateikti tai patvirtinantį dokumentą. Jei planuojama atlikti pirkimą, apie kurį nebus paskelbta, privaloma pateikti argumentuotą siūlomų kviesti tiekėjų sąrašą, išskyrus atvejus, kai mažos vertės neskelbiamas pirkimas atliekamas dėl Taisyklių 115.1.4.2 papunktyje nurodytos priežasties, t. y. kai sudaromos prekių ar paslaugų pirkimo sutarties vertė neviršija 15 000 eurų, darbų pirkimo sutarties vertė – 45 000 eurų.“

1.3. Pakeičiu 22 punktą ir jį išdėstau taip:

„22. Mažos vertės pirkimus atlieka:

22.1. Padalinio viešojo pirkimo komisija (perkančiosios organizacijos vadovo sprendimu – Komisija), jei prekių ar paslaugų pirkimo vertė yra mažesnė kaip 58 000 eurų, bet pirkimo sutarties vertė didesnė kaip 3 000 eurų (be PVM), darbų pirkimo sutarties vertė yra mažesnė kaip 87 000 eurų, bet didesnė kaip 9 000 eurų (be PVM). Jei perkančiosios organizacijos padalinyje, kuriam šio pirkimo reikia, tokios komisijos nėra, pirkimą atlieka Komisija;

22.2. Komisija, jei darbų pirkimo vertė yra mažesnė kaip 145 000 eurų, bet darbų pirkimo sutarties vertė didesnė negu 87 000 eurų;

22.3. pirkimo organizatorius (perkančiosios organizacijos vadovo sprendimu – Komisija arba Padalinio viešojo pirkimo komisija), jei prekių ar paslaugų pirkimo sutarties vertė yra mažesnė kaip 3 000 eurų (be PVM) ir darbų pirkimo sutarties vertė yra mažesnė kaip 9 000 eurų (be PVM).“

1.4. Pakeičiu 33 punktą ir jį išdėstau taip:

„33. Informaciją apie pradedamą bet kurį pirkimą (išskyrus mažos vertės pirkimus), taip pat nustatytą laimėtoją ir ketinamą sudaryti bei sudarytą pirkimo sutartį rengia ir skelbia perkančiosios organizacijos tinklalapyje ir leidinio „Valstybės žinios“ priede „Informaciniai pranešimai“ Viešųjų pirkimų ir koncesijų skyriaus atsakingas darbuotojas (jei pirkimą atlieka nuolatinė Komisija) arba pirkimo iniciatorius ar jo atsakingas darbuotojas (jei pirkimą atlieka atskira, šiam pirkimui ar keliems pirkimams sudaryta, Komisija), arba pirkimo organizatorius (jei supaprastintą mokymo paslaugų pirkimą atlieka pirkimo organizatorius). Mažos vertės pirkimo atveju perkančiosios organizacijos padalinio darbuotojas, atsakingas už mažos vertės pirkimo skelbimą CVPIS (jei mažos vertės pirkimą atlieka Padalinio viešojo pirkimo komisija ar pirkimo organizatorius), ar Viešųjų pirkimų ir koncesijų skyriaus atsakingas darbuotojas (jei mažos vertės pirkimą atlieka nuolatinė Komisija) minėtą informaciją skelbia tik perkančiosios organizacijos tinklalapyje.

Skelbimą apie supaprastintą pirkimą, mažos vertės pirkimą, skelbimą apie sudarytą pirkimo sutartį, informacinį pranešimą ir pranešimą dėl savanoriško *ex ante* skaidrumo, kuriuos pagal Viešųjų pirkimų įstatymą ir Taisykles numatyta paskelbti viešai, rengia ir skelbia Viešųjų pirkimų ir koncesijų skyriaus atsakingas darbuotojas (jei supaprastintą pirkimą atlieka nuolatinė Komisija), pirkimo iniciatorius ar jo atsakingas darbuotojas (jei pirkimą atlieka atskira, šiam pirkimui ar keliems pirkimams sudaryta, Komisija), perkančiosios organizacijos padalinio darbuotojas, atsakingas už mažos vertės pirkimų skelbimą CVPIS (jei mažos vertės pirkimą atlieka Padalinio viešojo pirkimo komisija ar pirkimo organizatorius).

Viešųjų pirkimų tarnybai parengtas skelbimas, informacinis pranešimas ar pranešimas dėl savanoriško *ex ante* skaidrumo privalo būti pasirašytas perkančiosios organizacijos vadovo ar jo įgalioto asmens, skelbiamas – perkančiosios organizacijos vadovui ar jo įgaliotam asmeniui pasirašius.“

1.5. Pakeičiu 46.16 papunktį ir jį išdėstau taip:

„46.16. informacija, kad pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną;“.

1.6. Pakeičiu 70.12 papunktį ir jį išdėstau taip:

„70.12. atliekami mažos vertės pirkimai esant bent vienai iš šių sąlygų:

70.12.1. sudaromos prekių ar paslaugų pirkimo sutarties vertė neviršija 15 000 eurų, darbų pirkimo sutarties vertė – 45 000 eurų;

70.12.2. esant sąlygoms, nustatytoms Taisyklių 70.1–70.11 papunkčiuose;

70.12.3. būtina skubiai įsigyti prekių, paslaugų ar darbų.“

1.7. Pakeičiu 87 punktą ir jį išdėstau taip:

„87. Perkančioji organizacija suinteresuotiems kandidatams ir suinteresuotiems dalyviams, išskyrus atvejus, kai pirkimo sutarties vertė mažesnė kaip 3 000 eurų (be PVM), nedelsdama (ne vėliau kaip per 5 darbo dienas) raštu praneša apie priimtą sprendimą sudaryti pirkimosutartį ar preliminariąją sutartį arba sprendimą dėl leidimo dalyvauti dinaminėje pirkimo sistemoje, nurodo nustatytą pasiūlymų eilę, laimėjusį pasiūlymą, tikslų atidėjimo terminą ir pateikia 199.2.5–199.2.7 papunkčiuose nurodytos atitinkamos informacijos, kuri dar nebuvo pateikta pirkimo procedūros metu, santrauką. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo.“

1.8. Pakeičiu 92 punktą ir jį išdėstau taip:

„92. Pirkimo sutartis turi būti sudaroma nedelsiant, bet ne anksčiau, negu pasibaigė atidėjimo terminas. Atidėjimo terminas gali būti netaikomas, kai:

92.1. vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų;

92.2. pirkimo sutartis sudaroma taikant dinaminę pirkimo sistemą arba pagal preliminariąją sutartį;

92.3. pirkimo sutarties vertė mažesnė kaip 3 000 eurų (be PVM) arba kai pirkimo sutartis sudaroma atliekant mažos vertės pirkimą.“

1.9. Pakeičiu 98 punktą ir jį išdėstau taip:

„98. Pirkimo sutartis, kurios vertė yra mažesnė kaip 3 000 eurų (be PVM) ir sutartinių įsipareigojimų vykdymas nėra užtikrinamas CK nustatytais prievolių įvykdymo užtikrinimo būdais, gali būti sudaroma žodžiu.“

1.10. Pakeičiu 99 punktą ir jį išdėstau taip:

„99. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai, tikslai irtokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Gali būti kreipiamasi tik dėl tokių pirkimo sutarties sąlygų, kurių keitimo aplinkybių atsiradimo pirkimo sutarties šalys negalėjo numatyti pasiūlymo pateikimo metu, aplinkybių negali kontroliuoti ir jų kilimo rizikos neprisiėmė nė viena iš pirkimo sutarties šalių. Viešųjų pirkimų tarnybos sutikimo nereikalaujama, kai atlikus supaprastintą pirkimą sudarytos pirkimo sutarties vertė yra mažesnė kaip 3 000 eurų (be PVM) arba kai pirkimo sutartis sudaryta atlikus mažos vertės pirkimą. Prašymą dėl sutikimo pakeisti pirkimo sutarties sąlygas sutarties galiojimo laikotarpiu rengia ir Perkančiosios organizacijos vadovui ar jo įgaliotam asmeniui pasirašius Viešųjų pirkimų tarnybai teikia pirkimo iniciatorius, vadovaudamasis Perkančiųjų organizacijų prašymų dėl Viešųjų pirkimų tarnybos sutikimų pateikimo ir nagrinėjimo taisyklėmis, patvirtintomis Viešųjų pirkimų tarnybos direktoriaus 2009 m. rugpjūčio 31 d. įsakymu Nr. 1S-90 „Dėl Perkančiųjų organizacijų prašymų dėl Viešųjų pirkimų tarnybos sutikimų pateikimo ir nagrinėjimo ir pagrindimų Viešųjų pirkimų įstatymo 56 straipsnio 5 dalyje nustatytais atvejais teikimo Viešųjų pirkimų tarnybai taisyklių patvirtinimo“.“

1.11. Pakeičiu 101 punktą ir jį išdėstau taip:

„101. Preliminarioji sutartis gali būti sudaroma tik raštu, ne ilgesniam kaip 4 metų laikotarpiui, išskyrus pagrįstus atvejus, kurie nurodomi skelbime apie pirkimą. Pagal preliminariąją sutartį gali būti žodžiu sudaroma pagrindinė sutartis, jei pirkimo sutarties vertė yra mažesnė kaip 3 000 eurų (be PVM). Tuo atveju, kai pagrindinė pirkimo sutartis sudaroma žodžiu, Taisyklių 104–108 punktuose nustatytas bendravimas su tiekėjais gali vykti žodžiu.“

1.12. Pakeičiu 115.1.4 papunktį ir jį išdėstau taip:

„115.1.4. atliekami mažos vertės pirkimai esant bent vienai iš šių sąlygų:

### 115.1.4.1. būtina skubiai įsigyti prekių, paslaugų ar darbų;

### 115.1.4.2. sudaromos prekių ar paslaugų pirkimo sutarties vertė neviršija 15 000 eurų, darbų pirkimo sutarties vertė – 45 000 eurų;“.

### 1.13. Pripažįstu netekusiu galios 115.1.4.5 papunktį.

1.14. Pakeičiu 139 punktą ir jį išdėstau taip:

„139. Perkančioji organizacija, prašydama pateikti pasiūlymus, privalo kreiptis į 3 ir daugiau tiekėjų (jei yra pakankamai tiekėjų), šiais atvejais:

139.1. atliekant mažos vertės pirkimus, kai pirkimo sutarties vertė viršija 15 000 eurų (be PVM);

139.2. pirkimo sutarties vertė viršija 15 000 eurų (be PVM) ir yra viena iš šių sąlygų:

139.2.1. apklausa, atliekama po supaprastinto pirkimo, apie kurį buvo skelbta, neįvyko, nes nebuvo gauta paraiškų ar pasiūlymų;

139.2.2. prekės ir paslaugos yra perkamos naudojant reprezentacinėms išlaidoms skirtas lėšas, kai atliekamas įprastas pirkimas, t. y. perkamas objektas nepasižymi meninėmis ar išskirtinėmis savybėmis, ir perkančiajai organizacijai naudingiau atlikti kelių tiekėjų apklausą. Neatsižvelgiant į tai, kad perkamas objektas nepasižymi meninėmis ar išskirtinėmis savybėmis, perkančioji organizacija turi teisę kreiptis į vieną tiekėją, kai pirkimas turi būti atliktas skubiai;

139.2.3. perkamos perkančiosios organizacijos darbuotojų mokymo paslaugos, kai perkančioji organizacija iš anksto planuoja įsigyti tokių paslaugų ir yra pakankamai tiekėjų, galinčių pateikti pasiūlymus perkančiosios organizacijos pageidaujamomis mokymo temomis;

### 139.2.4. atliekamas mažos vertės pirkimas vadovaujantis Taisyklių 115.1.4.4 papunkčiu (jei yra pakankamai tiekėjų).“

1.15. Pakeičiu 188 punktą ir jį išdėstau taip:

### „188. Bendravimas su tiekėjais gali vykti žodžiu arba raštu. Žodžiu gali būti bendraujama (kreipiamasi į tiekėjus, pateikiami pasiūlymai), kai pirkimas atliekamas apklausos būdu ir yra viena iš šių sąlygų:

188.1. pirkimo sutarties vertė neviršija 3 000 eurų (be PVM);

188.2. dėl įvykių, kurių perkančioji organizacija negalėjo iš anksto numatyti, būtina skubiai įsigyti reikalingų prekių, paslaugų ar darbų, o atliekant apklausą raštu prekių, paslaugų ar darbų nepavyktų įsigyti laiku.“

1.16. Papildau 1951 punktu:

„1951. Laimėjusio dalyvio pasiūlymas, sudaryta pirkimo sutartis ir pirkimo sutarties sąlygų pakeitimai, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo pirkimo sutarties sudarymo ar jos sąlygų pakeitimo turi būti paskelbti CVPIS. Šis reikalavimas netaikomas pirkimams, kai pirkimo sutartis sudaroma žodžiu, taip pat laimėjusio dalyvio pasiūlymo ar pirkimo sutarties dalims, kai nėra techninių galimybių tokiu būdu paskelbtos informacijos atgaminti ar perskaityti. Tokiu atveju turi būti sudaryta galimybė susipažinti su nepaskelbtomis laimėjusio dalyvio pasiūlymo ar pirkimo sutarties dalimis.

Viešųjų pirkimų ir koncesijų skyriaus atsakingas darbuotojas (jei pirkimą atliko nuolatinė Komisija) arba pirkimo iniciatorius ar jo atsakingas darbuotojas (jei pirkimą atliko atskira, šiam pirkimui ar keliems pirkimams sudaryta, Komisija), arba pirkimo organizatorius (jei supaprastintą mokymo paslaugų pirkimą atliko pirkimo organizatorius) skelbia supaprastintą pirkimą, įskaitant ir pirkimą, kurio metu sudaroma preliminarioji sutartis ir taikoma dinaminė sistema, laimėjusio dalyvio pasiūlymą ir sudarytą pirkimo sutartį, išskyrus pagrindinę sutartį, sudarytą pagal preliminariąją sutartį.

Pagrindinę sutartį, sudarytą pagal preliminariąją sutartį, skelbia ją sudaręs pirkimo iniciatorius ar jo atsakingas darbuotojas (perkančiosios organizacijos padalinio darbuotojas, atsakingas už mažos vertės pirkimų skelbimą CVPIS).

Mažos vertės pirkimą laimėjusio dalyvio pasiūlymą ir sudarytą pirkimo sutartį skelbia perkančiosios organizacijos padalinio darbuotojas, atsakingas už mažos vertės pirkimų skelbimą CVPIS (jei mažos vertės pirkimą atlieka Padalinio viešojo pirkimo komisija ar pirkimo organizatorius).

Kiekvienos pirkimo sutarties, išskyrus sudarytą žodžiu, sąlygų pakeitimus skelbia pirkimo iniciatorius ar jo atsakingas darbuotojas (perkančiosios organizacijos padalinio darbuotojas, atsakingas už mažos vertės pirkimų skelbimą CVPIS).“

1.17. Pakeičiu 199 punktą ir jį išdėstau taip:

„199.Komisija (Padalinio viešojo pirkimo komisija) ar pirkimo organizatorius nedelsdamas teikia informaciją:

199.1. ne vėliau kaip per 3 darbo dienas nuo sprendimo priėmimo, informuoja kiekvieną kandidatą ar dalyvį apie kvalifikacinių duomenų patikrinimo rezultatus;

199.2. ne vėliau kaip per 5 darbo dienas praneša suinteresuotiems kandidatams ir suinteresuotiems dalyviams, išskyrus atvejus, kai pirkimo sutarties vertė mažesnė kaip 3 000 eurų (be PVM), apie priimtą sprendimą sudaryti pirkimosutartį ar preliminariąją sutartį arba sprendimą dėl leidimo dalyvauti dinaminėje pirkimo sistemoje ir nurodo:

199.2.1. nustatytą pasiūlymų eilę;

199.2.2. laimėjusį pasiūlymą;

199.2.3. tikslų atidėjimo terminą;

199.2.4. priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo;

199.2.6. dalyviui, kurio pasiūlymas buvo atmestas, – pasiūlymo atmetimo priežastis, tarp jų ir nurodytas Viešųjų pirkimų įstatymo 25 straipsnio 4 ir 5 dalyse, taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka rezultatų apibūdinimo ar funkcinių reikalavimų;

199.2.7. dalyviui, kurio pasiūlymas nebuvo atmestas,– laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus.

1.18. Papildau 1991 punktu:

„1991. Taisyklių 199 punktas netaikomas, kai supaprastintas pirkimas atliekamas žodžiu apklausos būdu.“

2. Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |  |
| --- | --- | --- |
| Administracijos direktorius |  | Dainius Ratkelis |